אולימפיאדת לונדון (1908)

אולימפיאדת לונדון (1908) היא האולימפיאדה הרביעית בעת החדשה. היא נמשכה כמעט שבעה חודשים, מ-27 באפריל עד 31 באוקטובר 1908. השתתפו בתחרויות 2,008 ספורטאים מ-22 מדינות.

תחילה תוכנן כי המשחקים ייערכו ברומא, אך עקב התפרצות הר געש וזוב ב-7 באפריל 1906 והרס העיר נאפולי, הועברו המשחקים ללונדון.

אצטדיון וייט סיטי, בו נערכו המשחקים, יכול היה להכיל 68,000 צופים דבר שנחשב כדבר יוצא דופן באותה עת.

בטקס הפתיחה לא הונפו דגלי שוודיה וארצות הברית. גורמים בהפקה טענו כי הדגלים אבדו, ושתי המדינות הביעו את מחאתן. כמו כן, דגל פינלנד לא הונף גם הוא משום שפינלנד הייתה באותה העת תחת ריבונות רוסית. רוסיה אפשרה לנבחרת פינלנד להתחרות תחת דגל רוסיה. בנסיבות אלו, פינלנד העדיפה להופיע בטקס הפתיחה ללא דגל.

באולימפיאדה זו, רצי המרתון התחילו את הריצה בטירת וינדזור על מנת שנכדיה של המלכה אלכסנדרה יוכלו לצפות בפתיחת המירוץ. משום שהיה על הרצים לסיים את המרתון באצטדיון המשחקים, מרחק ריצת המרתון נקבע ל-42.195 מטר, והוא שימש מאוחר יותר כתקן לריצות המרתון העתידיות.

בעקבות בעיות שהתעוררו במהלך התחרויות, סוכם בתום האולימפיאדה, כי יש לארגן כללים אחידים לענפי הספורט השונים ולהזמין שופטים לא רק מהמדינה המארחת.

מדליות

עשר המדינות שגרפו את מרב המדליות

אירועים בולטים

אתלטיקה

446 אתלטים מ-20 מדינות, השתתפו בתחרויות האתלטיקה.
 מל שפרד () זכה ב-3 מדליות זהב, בריצת 800 מטר, בריצת 1500 מטר ובריצת שליחים 4x400 מטר.
 ריי יורי () זכה בשתי מדליות זהב פעם שלישית ברציפות בקפיצות מהמקום. יורי צבר 10 מדליות זהב (כולל אולימפיאדת אתונה 1906), מספר מדליות הזהב הרב ביותר שצבר אתלט במשחקים האולימפיים ושני בכלל אחרי השחיין מייקל פלפס () שצבר 23 מדליות זהב.
 ג'ון פלנגן () זכה בפעם השלישית ברציפות ביידוי פטיש.
 ג'ון טיילור () זכה במדליית זהב בריצת שליחים והיה לאתלט האפרו-אמריקאי הראשון הזוכה במדליית זהב.
 דורנדו פייטרי ( איטליה) סיים ראשון את ריצת המרתון, אך מאוחר יותר נפסל ולא קיבל את מדליית הזהב שבה זכה ג'וני הייס (). לקראת סיום הריצה פייטרי התמוטט ושני שופטים אחזו בו בזרועותיו, סייעו לו להגיע לקו הסיום ובעקבות זה, הוא נפסל. למחרת היום העניקה לו המלכה אלכסנדרה גביע זהב על ההישג, לאור זה שהפסילה שלו לא הייתה באחריותו. כך זכה פייטרי בתהילה.
 ג'ון קרפנטר (אתלט)  () ניצח בריצת 400 מטר, אולם נפסל משום שחרג ממסלולו על מנת להכשיל את האצן הבריטי ויינדם הולסוול , והשופט קבע להתחיל את הריצה מחדש בלעדיו. שני האצנים הנוספים במירוץ (פרט להולסוול), האתלטים האמריקאים ויליאם רובינס  וג'ון טיילור , סירבו כאות מחאה להשתתף במירוץ החוזר, והולסוול, שנותר להתחרות לבדו בריצה החוזרת, ניצח וזכה במדליית זהב ב-Walkover .

טניס
50 טניסאים מ-10 מדינות, השתתפו בתחרויות הטניס, הן במגרש והן באולם. התחרויות באולם התקיימו לראשונה באולימפיאדה זו.

מגרש
 נשים - דורותי דאגלס צ'יימברס ()
 גברים - מייג'ור ריצ'י ()
 זוגות גברים - ג'ורג' היליארד ורג'ינלד דוהרטי ()

אולם
 נשים - גוונדולין איסטלייק-סמית' ()
 גברים - ארתור גור ()
 זוגות גברים - ארתור גור והרברט בארט ()

משיכת חבל
בתחרות משיכת חבל, זכו 3 קבוצות בריטיות בכל שלוש המדליות. במדליית זהב זכתה קבוצת השוטרים מלונדון, במדליית כסף זכתה קבוצת השוטרים מליברפול ובמדליית ארד קבוצת השוטרים ממשטרת המטרופולין של לונדון. במקומות רביעי וחמישי סיימו הקבוצות מארצות הברית ומשוודיה. האמריקאים שהובסו בקלות על ידי הבריטים, טענו כי הבריטים (שהיו שוטרים לונדוניים) נעלו נעליים מיוחדות שהקנו להם יתרון במשיכה. טענתם נדחתה.

סייף

חרב
 הסייף היהודי, ינה פוקס ( הונגריה) זכה בשתי מדליות זהב בתחרות חרב אישי ובתחרות חרב קבוצתי. לזכייה בתחרות החרב הקבוצתי היו שותפים שלושה סייפים הונגרים-יהודים נוספים: אוסקר גרדה, דז'ו פולדס ולאיוש ורקנר.

דקר
 הסייף גסטון אליברט () זכה בשתי מדליות זהב בתחרות חרב אישי ובתחרות חרב קבוצתי.
 הסייף היהודי, אלכסנדר ליפמן () זכה בשתי מדליות, זהב וכסף. מדליית כסף בתחרות דקר אישי וזהב בתחרות דקר קבוצתי. לזכייה בתחרות הדקר הקבוצתי היה שותף סייף יהודי נוסף: ז'אן שטרן. בתחרות דקר קבוצתי, אדגר זליגמן () היה שותף למדליית כסף ופאול אנספך () היה שותף למדליית ארד.

שחייה

100 שחיינים מ-14 מדינות, השתתפו בתחרויות השחייה.
 הנרי טיילור () זכה ב-3 מדליות זהב במשחה ל-400 מטר חופשי, במשחה ל-1,500 מטר חופשי ובמשחה שליחים 4x200 מטר חופשי.

ראו גם

 יהודים באולימפיאדת לונדון

קישורים חיצוניים

 
 צעדיו האחרונים של דורנדו פייטרי , אורי קציר, 18 באוקטובר 2005 (כחלק מהבלוג "אפלטון") - סיפור ריצת המרתון באולימפיאדת 1908

הערות שוליים

1908
1908 בספורט
לונדון
1908 בממלכה המאוחדת